Ivan Lendrić

Ivan Lendrić (rođen 8. augusta 1991.) je hrvatski nogometaš.

Karijera
Lendrić je u Zrinjski došao u ljeto 2010. godine iz Hajduka. U prvoj sezoni u Premijer ligi postigao je 16 golova, te još 3 u kupu, te postao najbolji strijelac lige. Debitovao je i za mladu reprezentaciju Hrvatske, protiv Slovenije, 17. novembra 2010. i pritom odmah postigao gol.

U 2012. odlazi u Belgiju gdje potpisuje za SV Zulte Waregem. Poslije jedne sezone se ponovo vraća u domovinu, gdje je počeo igrati za NK Lokomotivu. Austrijski nogometni klub ga potom preuzima od NK Lokomotive, gjde je hrvatski napadač zabio pet golova u petnaest ligaških utakmica. Nakon par mjeseci, Lendrić potpisuje za italijanski FC Südtirol. I u Italiji ne ostaje dugo, jer NK Celje ga preuzima. U augustu 2015, FC Milsami Orhei iz Moldavije postaje njegova nova destinacija.

U januaru 2016. dolazi u FK Željezničar. U godinu i pol dana, koliko je proveo u ovom sarajevskom klubu, Ivan je pokazao zavidnu formu postigavši 31 gol u 52 nastupa, od toga 26 golova u 44 ligaška nastupa. To mu je ujedno i najbolji učinak u karijeri.

Na ljeto 2017., Ivan potpisuje trogodišnji ugovor za RC Lens, a taj transfer je iznosio oko €300.000. Nakon sezone u Lensu, odlazi u Olimpiju gdje se zadržao samo pola godine.

Početkom 2019. godine, Ivan je potpisao ugovor s rumunskim prvoligašem Hermannstadtom. Za pola godine, koliko je proveo u ovoj ekipi, upisao je 13 nastupa i postigao dva pogotka.

Na ljeto 2019. Lendrić se vrača u Bosnu i Heercegovinu i potpisuje dvogodišnji ugovor sa HŠK Zrinjskim u kojem je već jednom nastupao. U decembru 2019. godine napušta Zrinjski.

7. januara 2020. godine, Lendrić se nakon dvije i po godine vratio u Željezničar, poptpisavši jednoipogodišnji ugovor. U maju 2021. godine ponovo je napustio Željezničar.

Reference

Vanjski linkovi
FK Željezničar
Racing Club de Lens

Kategorija:Rođeni 1991.
Kategorija:Biografije, Split
Kategorija:Živi ljudi
Kategorija:Hrvatski nogometaši
Kategorija:Nogometaši Hajduka
Kategorija:Nogometaši Zrinjskog
Kategorija:Nogometaši Željezničara
Kategorija:Nogometaši NK Celje